### NN 1/2015 (2.1.2015.), Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence dorée MLO

MINISTARSTVO POLJOPRIVREDE

18

Na temelju članka 14. stavka 4. Zakona o biljnom zdravstvu (»Narodne novine«, broj 75/2005 i 55/2011) i točke V. Naredbe o poduzimanju mjera za sprječavanje širenja i suzbijanje zlatne žutice vinove loze, koju prouzrokuje štetni organizam Grapevine flavescence dorée MLO (»Narodne novine«, broj 7/2013), ministar poljoprivrede donosi

ODLUKU

O ODREĐIVANJU DEMARKIRANIH PODRUČJA U KOJIMA SE PROVODE MJERE SPRJEČAVANJA ŠIRENJA I SUZBIJANJA ŠTETNOG ORGANIZMA GRAPEVINE FLAVESCENCE DORÉE MLO

I.

Određuju se demarkirana područja u kojima je obvezno provođenje mjera navedenih u točki VII. i točki VIII. Naredbe o poduzimanju mjera za sprječavanje širenja i suzbijanje zlatne žutice vinove loze, koju prouzrokuje štetni organizam Grapevine flavescence dorée MLO.

II.

Demarkirana područja iz točke I. ove Odluke obuhvaćaju žarište zaraze u polumjeru od 1 km oko mjesta na kojem je utvrđena prisutnost štetnog organizma Grapevine flavescence dorée MLO i sigurnosno područje oko žarišta zaraze u polumjeru od 5 km.

III.

Popis katastarskih čestica koje čine žarište zaraze, te popis katastarskih čestica koje čine sigurnosno područje u demarkiranim područjima iz točke I. ove Odluke objavljen je na web stranici Ministarstva poljoprivrede www.mps.hr/Zakonska regulativa/Biljno zdravstvo/Popis katastarskih čestica u demarkiranim područjima za štetni organizam Grapevine flavescence dorée MLO.

IV.

Karte demarkiranih područja iz točke I. ove Odluke nalaze se u Prilogu koji je tiskan uz ovu Odluku i njezin je sastavni dio.

V.

Danom stupanja na snagu ove Odluke prestaje važiti Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence dorée MLO (»Narodne novine«, br. 92/2014).

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-20/14-01/123

Urbroj: 525-09/1164-14-1

Zagreb, 16. prosinca 2014.

Ministar

Tihomir Jakovina, v. r.

**PRILOG**

KARTE DEMARKIRANIH PODRUČJA ZA ŠTETNI ORGANIZAM GRAPEVINE FLAVESCENCE DORÉE MLO

[Karta 1: Demarkirana područja Republike Hrvatske](dodatni/434314.pdf)

[Karta 2: Demarkirana područja u Istarskoj županiji](dodatni/434315.pdf)

[Karta 3: Demarkirana područja u Međimurskoj županiji](dodatni/434316.pdf)

[Karta 4: Demarkirana područja u Vukovarskoj županiji](dodatni/434317.pdf)

[Karta 5: Demarkirana područja u Zagrebačkoj županiji](dodatni/434318.pdf)

[Karta 6: Demarkirana područja u Zagrebačkoj i Karlovačkoj županiji](dodatni/434319.pdf)

[Karta 7: Demarkirana područja u Zagrebačkoj i Koprivničko-križevačkoj županiji](dodatni/434320.pdf)

[Karta 8: Demarkirana područja u Zagrebačkoj i Koprivničko-križevačkoj županiji](dodatni/434321.pdf)

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence dorée MLO

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence dorée MLO

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence dorée MLO

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence dorée MLO

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence dorée MLO

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja štetnog organizma Grapevine flavescence dorée MLO